Diari Oficial de la Generalitat Valenciana


Sumari del DOGV 6113, del 30-09-2009 (2009/10687)

ACORD de 25 de setembre de 2009, del Consell, pel qual es declara l'ocupació urgent dels béns i drets subjectes a un expedient d'expropiació forçosa de la Diputació Provincial de València. Projecte: «Condicionament i millora de la VV-6301 del PK 13,650 al PK 15,862 OF-046 (VV-6301) Chiva a Gestalgar (B-206)».
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6113

Data del DOGV
:   30-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10966


Data del document
:   25-09-2009

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * administració local
    * expropiació

ACORD de 25 de setembre de 2009, del Consell, pel qual es declara l'ocupació urgent dels béns i drets subjectes a un expedient d'expropiació forçosa de la Diputació Provincial de València. Projecte: «Condicionament i millora de la VV-6301 del PK 13,650 al PK 15,886 TW-160 (VV-6301) Chiva a Gestalgar (B-206)». [2009/10005]  
El Consell, en la reunió del dia 25 de setembre de 2009, va adoptar l'acord següent:  
La Diputació Provincial de València, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de «Condicionament i millora de la VV-6301 del pk 13,650 al pk 15,313 PN-129 (VV-6301) Chiva a Gestalgar (B-206)».  
La sol·licitud d'ocupació urgent dels béns i drets afectats per l'expropiació es conté en la Resolució de 17 de març de 2009, publicada en el Butlletí Oficial de la Província de València número 82, de data 7 d'abril de 2009, que justifica i motiva en raons de seguretat viària «ja que l'estat actual de la carretera es correspon amb un ferm deteriorat en la superfície i un traçat en planta molt ajustat en alguns punts, on pateix d'un ample insuficient en els termes de la normativa vigent de traçat de carreteres. Així mateix, l'entrada en la població es realitza de manera directa, per la qual cosa es planteja el disseny d'una glorieta que permeta el canvi de sentit dels vehicles que no desitgen entrar a l'interior de la població».  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i no es van presentar al·legacions.  
Consten l'aprovació del projecte d'obres, l'acta de replantejament i la retenció de crèdit.  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, a proposta de la consellera de Justícia i Administracions Públiques, el Consell   
ACORDA  
Declarar l'ocupació urgent dels béns i drets subjectes a l'expedient d'expropiació forçosa instruït per la Diputació Provincial de València per a l'execució del projecte de «Condicionament i millora de la VV-6301 del pk 13,650 al pk 15,528 EA-716 (VV-6301) Chiva a Gestalgar (B-206)».  
Relació de béns afectats  
Finca agrupació 1.   
Naturalesa: oliveres.  
Polígon 15. Parcel·la 175.  
Terme municipal: Gestalgar.  
Titular: Tárrega Cervera, Vicente Francisco.  
Domicili: C/ Séquia, 27, 46098 Gestalgar.  
Superfície afectada: 184 m².  
Finca agrupació 2.   
Naturalesa: labor sense cultivar.  
Polígon 15. Parcel·la 268.  
Terme municipal: Gestalgar.  
Titular: García Jorge, Carmen.  
Domicili: C/ José Pomer, 10-10, 46818 Mislata.  
Superfície afectada: 8 m².  
Finca agrupación 3.   
Naturalesa: muntanya alta.  
Polígon 10. Parcel·la 219.  
Terme municipal: Gestalgar.  
Titular: Tárrega Cervera, Vicente Francisco.  
Domicili: C/ Séquia, 27, 46503 Gestalgar.  
Superfície afectada: 150 m².  
Finca agrupació 4.   
Naturalesa: muntanya alta.  
Polígon 10. Parcel·la 231.  
Terme municipal: Gestalgar.  
Titulars: Ortiz Melego, Antonio.  
Ortiz Melego, Ángel.  
Ortiz Melego, Isabel.  
Domicili: C/ La Fuente, 66-22, 46053 Gestalgar.  
Superfície afectada: 1029 m².  
Finca agrupació 5.   
Naturalesa: muntanya alta.  
Polígon 10. Parcel·la 225.  
Terme municipal: Gestalgar.  
Titular: Sociedad de los Montes de Gestalgar.  
Domicili: C/ Cabedos, 14, 46064 Gestalgar.  
Superfície afectada: 692 m².  
Finca agrupació 6.   
Naturalesa: muntanya alta.  
Polígon 15. Parcel·la 283.  
Terme municipal: Gestalgar.  
Titular: Ajuntament de Gestalgar.  
Domicili: C/ Larga, 17, 46819 Gestalgar.  
Superfície afectada: 14 m².  
Finca agrupació 7.   
Naturalesa: garroferes.  
Polígon 10. Parcel·la 221.  
Terme municipal: Gestalgar.  
Titular: García Jorge, Carmen.  
Domicili: C/ José Pomer, 10-10, 46787 Mislata.  
Superfície afectada: 120 m².   
Finca agrupació 8.   
Naturalesa: muntanya alta.  
Polígon 15. Parcel·la 56.  
Terme municipal: Gestalgar.  
Titular: Cervera Pavía, María Carmen.  
Domicili: C/ Poeta Antonio Chocomeli, 8, 1-7, 46722 València.  
Superfície afectada: 42 m².  
El present acord es notificarà als interessats i es publicarà en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la corporació expropiadora al·legacions només als efectes d'esmenar possibles errors que s'hagen patit a l'assenyalar els béns afectats per l'ocupació urgent.  
Este acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar en contra seua els recursos següents:  
a) Recurs potestatiu de reposició davant del Consell, en el termini d'un mes comptador des de l'endemà d'aquell en què tinga lloc la notificació o publicació, si és el cas, del present acord en el Diari Oficial de la Comunitat Valenciana. Contra la desestimació expressa del recurs potestatiu de reposició es podrà interposar, en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació, si és el cas, d'este acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que els interessats puguen exercitar qualsevol altra via que estimen oportuna.  
València, 25 de setembre de 2009  
El vicepresident primer i secretari del Consell,  
VICENTE RAMBLA MOMPLET